নিজস্ব গায়কীর আলাদা একটা ঢঙের কারণে শ্রোতাদের মনে বিশেষ জায়গা করে নিয়েছেন ক্লোজআপ ওয়ান তারকা কিশোর দাস। উপহার দিয়েছেন একাধিক জনপ্রিয় গান। এরই ধারাবাহিকতায় অনেক দিন পর নতুন গান নিয়ে হাজির হচ্ছেন এই তারকা। গানের শিরোনাম ‘কাটছিলো দিন’। গানের কথা লিখেছেন গালিব সরদার। সুর ও সংগীতায়োজন করেছেন কিশোর নিজেই। গানটি প্রকাশ করছে ‘ধ্রুব মিউজিক স্টেশন’। রাজধানীর উত্তরা এবং পূর্বাচলের মনোরম লোকেশনে টানা তিন দিন শুটিং করে গানটির ভিডিও নির্মাণ করেছেন চন্দন রায় চৌধুরী। মেলোডিনির্ভর এই গানের মডেল হিসেবে দেখা যাবে শারিকা ও বাঁধনকে।